CELEX: C2005/205/24
Language: et
Date: 2005-08-20 00:00:00
Title: Kohtuasi C-261/05: Eelotsusetaotlus, mille esitas Komárom-Esztergom Megyei Bíróság 29. aprilli 2005. aasta määrusega kohtuasjas Lakép Kft., Pár-Bau Kft. ja Rottelma Kft. versus Komárom-Esztergom Megyei Közigazgatási Hivatal

20.8.2005   
            
            
               ET
            
            
               Euroopa Liidu Teataja
            
            
               C 205/13
            
         Eelotsusetaotlus, mille esitas Komárom-Esztergom Megyei Bíróság 29. aprilli 2005. aasta määrusega kohtuasjas Lakép Kft., Pár-Bau Kft. ja Rottelma Kft. versus Komárom-Esztergom Megyei Közigazgatási Hivatal
   (Kohtuasi C-261/05)
   (2005/C 205/24)
   Kohtumenetluse keel: ungari
   Euroopa Ühenduste Kohus on saanud Komárom-Esztergom Megyei Bíróság'i 29. aprilli 2005. aasta määrusega esitatud eelotsusetaotluse kohtuasjas Lakép Kft., Pár-Bau Kft. ja Rottelma Kft. v. Komárom-Esztergom Megyei Közigazgatási Hivatal, mis saabus Euroopa Kohtu kantseleisse 22. juunil 2005.
   Komárom-Esztergom Megyei Bíróság küsib Euroopa Kohtult eelotsust järgmistes küsimustes:
   
               1.
            
            
               Mis tingimustel saab teatud maksuliiki pidada käibemaksuna määratletavaks maksuks nõukogu 17. mai 1977. aasta kuuenda käibemaksudirektiivi 77/388/EMÜ (1) tähenduses?
            
         
               2.
            
            
               Kas käibemaksuna saab käsitleda maksu, mille maksubaasi moodustab täielikult või osaliselt kauba müügist või teenuse osutamisest saadud netokäive, millest on maha arvatud müüdud kaupade omahind ja vahendatud teenuste hind ning materjalikulu?
            
         
               3.
            
            
               Kas direktiivi artiklit 33 saab tõlgendada selliselt, et liikmesriikides võib käibemaksuna säilitada ainult üht liiki maksu?
            
         
               4.
            
            
               Kas maksu arvestamine pärast Euroopa Liiduga ühinemist tagasiulatuvalt liitumiseelse ajavahemiku kohta on vastuolus direktiivi artikliga 33, kui liikmesriigis säilitatakse kaks või enam käibemaksuna määratletavat maksu?
            
         
      (1)  EÜT L 145, lk 1.